Manchester City iħejju offerta għal Sander Berge Manchester City qed iħejju offerta għall-midfielder ta' Sheffield United, Sander Berge, fis-sajf. It-team ta' Pep Guardiola x'aktarx se jkun qed isellem lill-midfielder Fernandinho, li l-kuntratt tiegħu jiskadi fi tmiem l-istaġun, u Man City huma mistennija li jsaħħu l-midfield tagħhom jekk il-player ta' 35 sena iħallihom. Berge ilu ma jidher għal Sheffield United minn Diċembru minħabba injury serja fil-hamstring – fejn għamel ukoll operazzjoni – iżda l-internazzjonali Norveġiż impressjona għall-Blades qabel ma beda jirkupra minn injury. Man City se jfittxu li jiksbu ftehim għal Berge jekk it-tluq ta' Fernandinho jiġi kkonfermat, iżda mhumiex l-uniċi team mill-Premier League interessati fis-servizzi tiegħu. Liverpool se jikkunsidraw li jagħmlu pass għall-midfielder tal-Blades hekk kif Georginio Wijnaldum fadallu ftit xhur fil-ftehim tiegħu f'Anfield, iżda Sheffield United mhumiex lesti li jissanzjonaw ftehim irħis minkejja r-relegazzjoni apparentement inevitabbli tagħhom fil-Premier League, bl-ex club tiegħu Genk se jkun qed idaħħal 20% ta' kwalunkwe somma futura ta' trasferiment. Berge jinsab taħt kuntratt fi Bramall Lane sal-2024, u huwa rreġistra żewġ goals u żewġ assists minn 30 dehra għall-club sa minn ngħaqad mal-Blades f'Jannar 2020.